als_Latn dik_Latn sag_Latn
Shkolla në Reçicë, banorët: Kryetarja Arifi nuk e mbajti premtimin (VIDEO)
Edhe një vit pas premtimit që kryetarja e komunës së Tetovës Teuta Arifi ia bëri banorëve të fshatit Reçicë për ndërtimin e shkollës së re, ende asnjë hap konkret. Nga ana tjetër, banorët shprehen të revoltuar dhe të lënë pas dore, duke thënë se, premtimet nuk realizohen dhe se këta banorë merren parasysh vetëm kur ka fushata parazgjedhore.
“Ka premtua por vetëm premtime kanë mbetur, momentalisht s`ka asgjë, shkolla nuk i mban më ka shumë nxënës”.
“Reçica ka mbi 20 000 banorë e nuk kemi një shkollë fillore shkojnë nxënësit te shkolla në Teqe, Reçica nuk ka shkollë, premtimet nuk i mbajtën”.
“Shkolla është shumë e nevojshme, është rritur numri në ‘Naim Frashëri’ tepër kemi nevojë për një shkollë fillore këtu. Plus fëmijën që e kam në krah skam ku e çoj, Çerdhe nuk ka këtu afër, duhet të bëjnë njëfarë zgjidhje komuna në këtë aspekt. Vetëm premtojnë votat i marrin pikërisht nga kjo lagje kanë marrë më tepër vota por s`janë duke punuar as rrugët as kanalizimi për momentin s`ka asgjë”.
“Kryetarja jonë duhet premtimet ti mbaj këtu shkollë na duhet, Reçica është lagje e madhe, prindi im është arsimtar në “Naim Frashri” afër 40 vjet, prindi im thotë se atje ka mbi 1000 nxcënës, secila klasë ka afër 40 nxënës”.
“Nxënësit fshatit Reçicë e Vogël, përveç largësisë që kanë për të arritur deri në shkollën fillore “Naim Frashri”ata përballen edhe me një problem tjetër. Rruga që kalojnë nga shtëpia e deri në shkollë dhe kthimi nga shkolla në shtëpi nuk është aspak e ndriçuar dhe se ata ndjehen të frikësuar çdo natë kur kthehen në shtëpi”.
Sipas paralajmërimeve të një viti më parë, e para e komunës së Tetovës premtoi se shkolla do të ndwrtohet përmes një donacioni kinez, por tash për këtë mos realizim ka fajësuar kinezët, duke shprehur ditë më parë se, kinezët kanë nevojë për kohë shtesë për analizë të projektit para se të fillojë ndërtimi.
“Pala kineze na ka informuar se i duhet edhe pak kohë për ta shqyrtuar projektin dhe shpresojmë që për një kohë optimale të arrijmë që edhe ata të përshpejtojnë për ta realizuar projektin. Dua të nënvizoj se mjetet janë të deponuara por është tempoja e palës donatore këtë rast kineze nga e cila varet se me cilën shpejtësi do shkojmë”, tha Teuta Arifi. Kryetare e komunës së Tetovës.
Ndryshe, fshati Reçicë e Vogël, numëron afro 700 shtëpi me rreth 20 000 banorë, ndërsa ka rreth 1000 nxënës, të cilët, për të ndjekur procesin edukativo arsimorë, ju duhet të udhëtojnë edhe nga tre kilometra për të arritur në shkollën fillore “Naim Frashri” që gjendet në lagjen Teqe të Tetovës.
Bashkim Sulejmani
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn